Alegzandra/wili-2018-roplus huggingface dataset:
Эдли́нский И́горь Бори́сович — Удмуртиысь эмъясь-хирург, тодос ужась, ужбергатӥсь. РАЕ-ысь профессор. Вордскиз 10-тӥ инвожое 1939-тӥ арын Аксак черкогуртын (Башкирысь АССР). Кулӥз 26-тӥ шуркынмонэ 2012-тӥ арын.

11 мае 1969-тӥ арын Тулаысь но Белёвскысь Ювеналий (Поярков) епископен иеромонах санэ выжытэмын но Тула городысь Всехсвятской кафедральной соборе ыстэмын.

Гватемалаись ньыв (лат. Abies guatemalensis) – Pinaceae семьяысь лымшор Мексикаын, Гватемалаын, Гондурасын но Сальвадорын будӥсь ньылпу. Ӝуждалаез ог 20 - 35 м, модослэн диаметрез 60 - 90 см.

Поттӥз туж уно кылбур сборникъёссэ: «Мар дуно?», «Инбаммы одӥг», «Выжъёс», «Ворпо гуждор» но мукетъёссэ. Аслэсьтыз гожъям сяна, дасяз но поттӥз Михаил Ильинлэсь «Чильтыро ӟольгыри», Григорий Верещагинлэсь «Куазие, куазие» но мукет авторъёслэсь кылбур-вероссборникъёссэс. Пушкинлэсь «Сказка о попе и работнике его Балде» выжыкылзэ удмурт кылэ берыктыса печатлам книгаез калыккуспо конкурсын вылӥ дунъямын вал.

Солэн бускельёсыз — Сенегал, Мали, Алжир но Ӝытпал Сахара. Территориезлэн быдӟалаез — 1 030 700 км². Мавританиын ог куинь миллион адями улэ. Шоркарез — Нуакшот.

Magnolia acuminata (лат. Magnolia acuminata) — Magnoliaceae семьяысь Америкалэн Огазеяськем Штатъёсаз но Канадаын будӥсь магнолия. Ӝуждалаез ог 24 - 30 м.

Промышленность удыс татын рос-прос азинскиз. Туннэ тыро-пыдо ужало: механикая завод, техникаез тупатонъя предприятие, лэсьтӥськон удыслы чаклам материалъёс дасянъя завод, типография, етӥн сэстонъя завод, вӧй шукконъя завод, нянь пыжонъя но колбаса пӧранъя комбинат, куинь банк.

С.П. Жуйков вордӥськиз 1891-тӥ арын тулыспал толэзьлэн 2-тӥ нуналаз азьло Вятка губерниысь Глазов уездысь Ягошур волостьысь Пусошур гуртын куанер удмурт крестьян семьяын. Тодмо учёной но дышетӥсь луэмезлэсь азьло со трос шуг-секытъёсыз адӟем: узыръёслы ужано но луылӥз, Волгаын бурлак но вылэм, извозын Сибыр сюрес кузя но уно пол ортчылэм, вуылэм Украинае но Польшае. Отын но огаз монастырьын медо луыса ужам. Гожтэтлы кызьы но озьы дышетскемез бере, 1912-1917-тӥ аръёсы, Кизнер ёросысь Асинер гуртысь земской школаын дышетӥсь луыса ужам. Бугырес ожмаськон аръёсы армиын вылэм. 1919-1921-тӥ аръёсы дышетскем Вяткаысь Ленин нимо педагоги институтын. Отын дышетскыкуз, огдыре ужам Вяткаысь калыкез дышетон люкетлэн инструкторез луыса. Педагоги институтэз йылпумъямез бере сое Глазовысь педагоги техникуме ужаны ыстӥллям (1921-1925 аръёс), нош 1925-1929-тӥ аръёсы сое Ижысь педагоги техникуме выжтӥллям. 1929-тӥ арын со дышетскыны пыре СССР-ысь Наукаосъя академилэн Ленинградысь Кыл но малпан институтэзлэн аспирантураяз. Солэн наука ласянь кивалтӥсез вылэм со вакытэ туж тодмо но сӥё-дано кылтодосчи, академик Н.Я. Марр.

Иосиф Александрович Бродский вордскиз Ленинградын. Солэн анаез бухгалтер вал, атаез — тодмо фотожурналист, ож аръёсы ужаз флотын корреспондент луыса. Иосифлэн анаез малпаз, корка вӧзысьтызы школа ляб шуыса, соин пизэ воргоронъёслэн школаязы, дорзылэсь кыдёке сётӥз (соку нылъёс но пиос дышетскизы нимаз). 1955-тӥ арын Бродский йылпумъяз сое но заводэ ужаны интыяськиз. Со вакытэ ик дышетӥз англи но поляк кылъёсыз.
Книга пӧртэм мылкыдъёс кельтӥз, нош кино соя пуктыны Германиын ӧз лэзе. 1933-тӥ арын 10-тӥ майысен Ремарклэсь тазэ но мукет книгаоссэ нациостъёс ваньмыз азьын сутылӥзы, нош кивалтыны кутскемзы бере солэсь ужъёссэ поттыны но лыдӟыны ӧз лэзе.

Нырысетӥ кылбуръёссэ Иосиф Бродский 1957-тӥ арын гожтӥз. 60-тӥ аръёсы берыктон уж борды басьтӥськиз. Солы кельшизы славян но англи кылбурчиос. 60-тӥ аръёслэн пумазы Бродскийлэн нимыз Ленинградысь егитъёс но литератураен тунсыкъяськисьёс пӧлын тодмо вал ни.

Кечиэрен ёрос (турок кылын Keçiören ilçesi ) — Турцилэн Анкара ильлэн уйпал палаз интыяськем ёрос ( ильче ). Администрацияя центрез — Кечиэрен кар. Ёрос кылдтэмын 1984-тӥ арын. Ёрослэн территориез 189,88 км². Ёросын улэ ог 779.905 адями (2008).

Мукет сямен тренировочной пои лэсьтон — пои-носки. Соос туж умой ярало выль кутскисьёслы, соос калленгэс бергало но туж вӧсь уг каро бере. Соосты лэсьтон понна кулэ гольфи но кеньыр. Гольфие понӥське кеньыр. Поныку учконо, туж секыт медаз луэ шуыса. Пумаз лэсьтӥське герӟет. Гольфи кузьдалазэ учкыку лыдэ басьтоно, со кыстӥськыны быгатэ бергатыку шуыса.

XIX даурлэн кыкетӥ люкетаз — геральдикаын реформа ортчон вакытэ — Сарапуллэн кылдэ вал ини выль гербез, куинь пинё азвесь коронаен но Александровской лентаен. Но со улонэ ӧз пыӵа — эксэй Александр II выль гербез но, реформаез но отӥгес кариз.

Steven A. Jacobson (2005), History of the Naukan Yupik Eskimo dictionary with implications for a future Siberian Yupik dictionary, Études/Inuit/Studies 29 (1–2):149-161

Новороссийск — транспортъя валтӥсь центр. Карын интыяське Россиысь одӥгез тужгез бадӟымез но Сьӧд зарезьысь тужгес бадӟым порт, отын вань пассажирской, грузовой портъёсыз но нефтеналивной гаванез.

Константин Климов кема аръёс ӵоже ужаз удмурт калык искусствоез эскерон бордын. Уно статьяос сяна, со гожтӥз ньыль бадӟымос альбомъёс-монографиос: «Удмуртское народное ткачество» (1979), «Удмуртское народное искусство» (1988), «Традиционное декоративное искусство удмуртов» (1994), «Ансамбль как образная система в удмуртском народном искусстве ХIХ-ХХ вв.» (1999).

1971 аре Удмурт кун пединститутэз йылпумъяса, ужаз «Дась лу!», «Советской Удмуртия» газетъёслэн редакциосазы, «Кизили» но «Кенеш» журналъёслэн валтӥсь редакторзы вал, нош 1994-тӥ арысен — «Удмуртия» книгапоттонниысь валтӥсь редактор.

Пичи пиослы но пиосмуртъёслы урдсо гын шляпа лэсьтыны пӧртэм кабъёс (диал.: калэп*) куто вылэм. Ужан тӥрлыкъёссы сыӵе ик, маин гын сапег лэсьто. Шляпаоссэс сӥзьыл вордскем ыжпиослэн тулыс ӵышкем ыж гонзылэсь лэсьтӥллям. Одӥг воргорон шляпалы 300 г ыж гон мынэм, быдэ вуымтэослы — 200 г, пичи пиослы — 150грамм.

Перевозчиков, Александр Фёдорович – Россия Федерациысь сӥё-дано актёр, вордћськемын Вылӥ Четкер гуртын. Александр Фёдорович школаез быдэстэмез бере дышетскиз Свердловскысь театральной училищеын. Али ужа Ижевскысь Мунё театрын. Пиналъёслы со тодмо радиоысь «Чагыр-чагыр дыдыке» но телевидениысь «Питран» передачаосъя.

Kantokorpi, Mervi Kymppi juksauksessa. Rosa Liksomia lukiessa, Muodotonta menoa. Kirjoituksia nykykirjallisuudesta,1997, р. 7-29, Porvoo, Helsinki, Sanoma
Картэз Сергей Львович — история наукаосъя доктор, профессор, дышетэ Удмурт кун университетысь правоя, социальной кивалтонъя но кышкыттэмлыкъя институтын дышетэ. Сергей нимо пизы вань.

Татчы люкаськизы усто дышетӥсьёс. Кылдӥз удмурт кылэз дышетонъя ӟеч методика. Вал гимназилэн историяз пумитъяськон вакытъёс но. Удмурт анай-атайёс возьмазы гимназилы ӟеч юрт висъянэз. Вылӥ кивалтӥсьёс оскытӥзы город шорын школа сётыны. Но со интые, 2004-тӥ арын гимназиез келязы город пумысь 21 номеро школае.

Париж асьме эралэсь азьвыл III даурлэн шораз кылдӥз, со интыын вал кельт выжыос пӧлысь огезлэн — паризийёслэн — карзы. Вашкала римъёс сое латин сямен Лютеция (Lutetia) шуыса нималлязы (шонерзэ ке верано, та ним туж трос вариантъёсын пумиське: Lutetia Parisiorum, Leucotecia Parrhisiorum, Leucotetia Parrhisiorum, Lotitia Parisiorum, Lucotetia, Lukotekia, Lukotokia, Lutecia, Lutetia, Luticia, Lutitia). Лютеци сярысь иворъёс нырысьсэ гожтыса кельтӥз Юлий Цезарь галлъёсын ожъёслы сӥзем книгаяз (а.э.а. 53 арын луэм учыръёсты вераса). Асьме эралэн ог 300 араз та карез ӵапак «Париж» выллемгес нимъёс улсын пусйылыны кутскизы (та нимъёслэн но вариантъёссы туж трос вылӥллям: Pariseus, Parisia urbs, Parisiaca urbs, Parisiacensis, Parisiensis, Parisii, Parisiorum urbs, Parisium, Parisius, Parisus, Parius, Parixius, Parrhisii, Parysiensis, Parysius, Parysyus, Varisium). Кар нимлэн удмурт чузъяськемез меӵак ӟуч кылысь басьтэмын вал, нош ӟучъёс сое та формаын ик полякъёслэсь асэстӥллям.

Ципья́ – удмурт Ӵабъя черкогуртлэн ӟуч нимыз (бигер сямен Чепья). Интыяськемын Татарстан республикаысь Балтаси ёросын. Почтлаэн индексэз – 422243.

Малпан вань, Минсклэн нимыз Меня (Менка) шур ним бордысь потӥз шуыса. Меня шур ним кылдыны быгатӥз индоевропейской *men - «покчи» бордысь. Но рос-прос сое вераны уг луы, малы ке шуоно мен- (ман-) кылвыжы финн-угор кылъёсын но пумиське: мансиысь "манья" - «пичи шур» (мань - «покчи, пичи», я — «шур»).

Симферополь (укр. Сімферополь, крым бигер Aqmescit, Акъмесджит) — Украинаысь кар, Крым Автономи Республикалэн шоркарез, Украиналэн кункатэзъя, нош Россилэн кункатэзъя, Симферополь — Россиысь кар, Крым Республикалэн шоркарез но промышленной, тодослыко, лулчеберлыко центрез. Озьы ик Симферополь ёрослэн центрез луэ, нош ёрослэн территорияз уг пыры. Кар интыяськемын Салгир шур дурын, Крым мукож шорын.

Го́род-Геро́й — вылӥ дунъет, кудӥныз пусъемын Совето Союзысь 12 каръёс. Со городъёс Быдӟым Атыкай ож дыръя тужгес юн ожмаськизы, данзэс утизы. Нош Брест крепость пусъемын Крепость-Герой званиен.

Валтӥсь заводъёс: «Лепсе нимо электромашзавод», «Маяк», «Физприбор», «Крин» но мукетъёсыз. Валтӥсь комбинатъёс: пыдкутчан, «Исток», текстильной. Валтись фабрикаос: спичка поттон, крезьгур инструментъёсты поттон.

Редакциын 35 мурт ужа. Со пӧлысь 18-эз — творческой ужасьёс: журналистъёс но дизайнеръёс. Газетын ужало тодмо журналистъёс, писательёс но кылбурчиос: Алексей Шкляев, Татьяна Чернова, Лия Малых, Зинаида Рябинина, Любовь Тихонова, Елена Миннигараева… Бадӟым оскон сёто егит гожъяськисьёс.
Япониысь горд пужым (лат. Pinus densiflora) – Pinaceae семьяысь Китайын (Хэйлунцзян, Цзянсу, Цзилинь, Ляонин, Шаньдун провинциосын), Япониын (Хонсю но Кюсю, Сикоку шормуӵъёс вылын), Кореяын но Россиын (Приморской шаерын) будӥсь пужым. Ӝуждалаез ог 20–35 м, модослэн диаметрез 70-80 см.

Гондыргуртысь Максим синмаське шоркарысь кизилилы, Ядыгарова Викториялы. Радио пыр кырӟанъёссэ кылзыса, со уй клубе мыноно кариське. Отын тодматскыны турттэ, но гуртысь пияшлы люкетэ чеберай кырӟасьлэн узыр бигер туганэз. Максимлэн Дыды сузэрез но дедушез сое утьыны выро: армиысь бертэм Митреен но мукет пияшъёсын ӵош соос Викалэсь продюсерзэ утчаны кошко. Кызьы но озьы йӧно кизили но йӧспӧртэм Роберт вуо Гондыргуртэ. Отын соосты витё гурт улонлэн саламъёсыз...

Та пӧртэмлыкен дӥськутэз нулло вал Пермь улосвылысь Куеда ёросын, Башкортостанын Балтач, Бураево, Татышлы, Калтасы, Кушнаренково но Янаул ёросъёсын улӥсь удмуртъёс.

Хумни́ска (пол. Humniska [xum'ɲiska], укр. Гумниська) — Польшаысь гурт, Карпаты улысь воеводствое пыре. Со интыяськемын Польшалэн лымшор-ӵукшор палаз, Стобница шур дурын, Бешӵады гурезьёслы матын.

Удмуртилэн шоркараз удмурт нылпиослы чаклам нимаз дышетон учреждение кылдыттон сярысь малпан вордскиз 1990-тӥ аръёслэн кутсконазы. Улонэ со пыӵаны ӧдъяз 1994-тӥ арын. Соку городысь огаз нылпи садын усьтӥськиз пичи школа. Татын пиналъёсты будэтӥзы нылпи садысен. Чаклазы, азьланяз пиналъёс одно ик вамыштозы гимназие. Та ужлы кутскон сётӥз директор Ольга Константиновна Шилова.

18 октябре 1991-тӥ арын Вылӥ Совет кутэ Татарстанлэн государственной независимостез сярысь актэз но 22 мае 1992-тӥ арын Вылӥ Совет кутэ Татарстан Республикалэн независимость пумысен постановлениез.

Шибанов, Виктор Леонидович – филология наукаосъя кандидат, литературовед, критик, доцент, Россиысь Писательёслэн союззылэн ёзмуртэз, поэт. Виктор Леонидовичлэн ог 30 пала печатлам научной ужъёсыз вань.

Можга педучилищеын дышетскизы тросэз Удмурт Элькунын гажано адямиос: В. М. Ванюшев, Д. И. Яшин, Н. С. Байтеряков, Т. Архипов, Г. Ходырев, С. Широбоков, М. Коновалов.

Pinus glabra (лат. Pinus glabra) – Pinaceae семьяысь Америкалэн Огазеяськем Штатъёсаз будӥсь пужым. Ӝуждалаез ог 20-35 м, модослэн диаметрез 1 м.

Краснодар (вашкала нимыз Екатеринодар) — Россия федерацияысь кар, Краснодар шаерлэн административной центрез. Интыяськемын Кубань шур дурын.

Валерий Медведцев – ньыль пол дуннеысь чемпион (1986, 1990), кык пол дуннеысь чемпионатын азвесь наградаез вормись (1987, 1993), дуннеысь чемпионатын бронзовой наградаез вормись (1991) луэ.

Ыбдэс (ӟуч Абдэс-Урдэс) — Пичи Пурга ёросысь гурт, интыяськемын Иж — Алабго трасса вылын. Али дыре татын ог 500 адями улэ (удмуртъёс). Гуртын вань начальной школа, библиотека, нылпи сад, клуб, эмъяськонни но кык магазин. Гурт администрация но почта интыяськемын Ильинск черкогуртын. Почталэн индексэз: 427824.

Челябинск улос - Россия федерацияысь субъект. Пыре Уральской федеральной округе. Административной центрез - Челябинск луэ. Бускельёсыз луо Казахстан, Оренбург улос, Башкирия, Свердлов но Курган улосъёс.
Берло аръёсы журнал воштӥз туссэ но, пуштроссэ но. Берло ог 5 ар ӵоже журналын гожъямъёс пото удмурт но ӟуч кылын. Журналлэн яркыт тусыз трос пол пусйылэмын фин-угор фестивальёсын. Эстониын но Финляндиын "Инвожоез" тужгес кие кутымон журналэн лыдъяло.

1931-тӥ арысен Ижын ужа участковой педиатр, нылпи консультацилэн заведующиез, нылпи садысь но Нылпи юртысь эмъясь луыса. Со вакытэ ик медициная училищеын студентъсты дышетӥз.

Марина Цветаева вордскиз Москваын. Солэн атаез университетысь профессор вал, анаез — пианистка. Нош Мариналэн кылбурчи луэмез потӥз, кылбуръёс со вазь гожъяны кутскиз, 6 аресысен. Дышетскиз Мускоын, собере Швейцариын, Германиын, Франциын.

Валентин Леонидович Белых — удмурт шаерысь тодмо суредась. Вордскемын Дэбес ёросысь Сенькагуртын 1952-тӥ арын. Дышетскиз Кузонысь художественной училищеын. Со «Алангасарлэн вужерез» фильмлэн художникез. Валентин Леонидовичлэн ужъёсыз кунгож сьӧрын но тодмо. Тросаз суредъёсаз со возьматэ удмурт калыклэсь историзэ.

Лымшор удмуртъёс XIX даурлэн пумаз – XX даурлэн кутсконаз нулло на вал туйлэсь азвесь коньдонъёсын чеберъяса лэсьтэм конус выллем ӝужыт изьыян айшон*, со вылтӥ – пужъятэм сюлык*.

"Инвожо" журналлэн редакциез матысь кусыпъёс возе фин, эстон, венгер, но мукет фин-угор выжыысь егитъёсын, озьы ик удмурт егитъёслэн «Шунды» огазеяськонэнызы. Кема аръёс ини редакция пыриське удмурт пиналъёслы чаклам «Шундыкар» лагере, журналлэн редакторез литература удыслы синмаськытэ гуртъёсысь удмурт пиналъёсты.

Хашимит Королевство Иордания – Шор Шунды ӝужан палысь кун. Солэн бускельёсыз: Сирия, Ирак, Сауд Аравия но Израиль. Иорданиын улӥсьёслэн лыдзы – 9 710 752 адями (2016), музъемезлэн быдӟалаез – 89 341 км². Иорданилэн шоркарез – Амман.

16% музъемъёсыз нюлэсэн шобыртэмын. Байлыко луэ мувӧен, эгырен, торфен, гипсэн, известнякен, горд сюен. Татарстан пыр бызё Кам, Волга, Ватка, Тӧдьы Кам шуръёс. Кык бадӟымесь тыметъёсыз вань — Куйбышевской но Нижнекамской. Ужа Нижнекамской ГЭС. Ог 8 сюрс пала пичи тыос лыдъясько.

Солэн йылыз Калтасы ёросын интыяськемын. Шур бызе Калтасы ёрослэн, Краснокам ёрослэн но Янаул ёрослэн музъемъёстӥзы. Усе Буй шуре. Кузьдалаез — 37 иськем.

ВВП ӟуч кылын — «валовой внутренней продукт» шуонлэн вакчиятэм формаез. Удмурт кылын со сярысь нимаз статья дасямын ӧвӧл на, соин лыдӟе вал ӟуч википедиын гожтэмзэ.

2010 аре март толэзе «Брангуртысь песянайёс» Россиысь «Евровидение» конкурсын куинетӥ интые потӥзы «Евровидениын» вормемзы понна Удмурт Республикаысь Кун Кенешлэн Тӧроез А. В. Соловьёв оскытӥз: Брангуртысь песянайёслэсь котькыӵе куронзэс быдэстоз — гуртэ газ, ву гумыос кыскоз. Ма, сюресъёссы но ушъяськымон ӧвӧл. Ижозь 35 иськем. 2012 арын коллектив пыриськиз нош ик Россиысь «Евровидение» конкурсэ «Party for Everybody» кырӟанэнызы. Татын «Брангуртысь песянайёс» вормисе потӥзы но луонлык басьтӥзы Россияез «Евровидение» конкурсын калык азе поттыны. «Евровидение»-2012 конкурсын, кудӥз ортчиз Баку карын, песянайёс кыкетӥ инты басьтӥзы.

Нарва (эст. Narva) — Эстониысь кар. Интыяськемын Нарва шур дуре. Улӥсьёсыз 65 900 адями - ӟучъёс: 53 300 (80,9%), эстонецъёс: 2600 (3,9 %, 2009 ар).
Лоопеалсе (эст. Loopealse) — Таллинн карысь Ласнамяэ ёросысь микрорайон. Совето вакытэ со Ласнамяэлэн 9-тӥ микрорайонэз вал. Татын улэ 2 388 адями (2014).

Куать сю пала исторической синпелетъёс лыдъясько: 1905-тӥ арлэн карлудэз, Исторической сквер, Вир-вылын-Храм, Урал консерватория, Росторгуев-Харитоновёслэн, Малаховёслэн, Зотовёслэн улон коркаоссы, Вознесенской черк но мукет юртъёс.

Солэн йылыз Пермь шаерын Ягутки гурт дорын интыяськемын. Шур бызе Частые ёрослэн, Большая Соснова ёрослэн но Вотка ёрослэн музъемъёстӥзы. Усе Кам шуре. Кузьдалаез — 206 иськем.

1974-1989 – Чупчи механикая заводын (Глаз карын) ремонтъя но лэсьтӥськонъя цехын мастер, промышленностья участокен кивалтӥсь, технолог, цех кивалтӥсьлэн воштӥсез;

М. Покчи-Петров туж эшъяськылӥз Гай Сабитовен. Со ик солы «Покчи» ним кутыны дэмлам, малы ке шуоно Михаил Петров удмурт литератураын вал ини. Нырысь, пе, сюлэмызъя ӧй вал, малы ке шуоно еж луэмзэ, пе, возьматэ, нош берло дышем.

Г. Перевощиков возьматӥз, удмурт литератураын вань сыӵе ужпумъёс но характеръёс, кудъёсыз одӥг яке кык романэ гинэ уг тэро, романъёслэн сузьетазы курисько. 1980-тӥ арын потэ тетралогилэн кыкетӥ книгаез — «Югдонын» ӟардэ», собере — «Тулкымлы пумит» (1981) но «Нуназе азьын» (1986). «Прозаик умой возьматӥз, мар со косъяськон-приказъяськон (командно-административной) система но тоталитаризм, мар мугъёсъя социализмо шаерамы ужась адямиослы шудо улон пуктыны уг луы. Улонмылэсь кыӵе палъёссэ гинэ уг усьты Г. Перевощиков, кыӵе вормон гинэ колхозын ужасьёс уг басьто, — котькытын кылдо но возьматӥсько социализмлэн „вужеро“ палъёсыз, адямилы пумит луись инъетъёсыз» (В. Л. Шибанов).

Вань вал черк кудӥз пуктэмын вал 1891-тӥ арын, нош берло аръёсы сое школа каризы, кудаз дышетскизы но. Нош со усьтэмын вал юртэмен, нош юрттӥз братство свитея Гурия. Нырысьсэ школаын вал одӥг гинэ дышетӥсь. Кудӥз дышетӥз Инмар кылэз, нош солэсь дышетэмзэ свещенник учкыса пукем. Школаын дышетскиллям 30 пиосмурт, кудъёсыз ваньзы одӥг гуртысь луиллям. Та данной гожтэмын вал 20 даурлэн кутсконаз…

Хартвег пужым (лат. Pinus hartwegii) – Pinaceae семьяысь Мексикаын но Гватемалаын будӥсь пужым. Ӝуждалаез ог 20-30 м, модослэн диаметрез 100 см.

90 ар ӵоже воштӥськиз 25 валтӥсь редактор. Удмурт газетлэн нырысетӥ редакторъёсыз луизы Павел Глезденёв, Василий Крылов (1915—1917), 1918-тӥ арын газетэз валтӥз Константин Яковлев, собере — Трофим Борисов (1918—1921). Валтӥсь редакторын 20 ар ӵоже ужаз (1967—1987 Василий Михайлович Михайлов. 1994-тӥ-2010-тӥ аръёсы «Удмурт дуннеен» кивалтӥз Алексей Петрович Шкляев. 2010-тӥ арысен валтӥсь редакторлэн удысэз нырысьсэ оскемын нылкышнолы — Зинаида Вахрушевалы.

Осотов, Пётр Викторович – Удмурт Республикаысь сӥё-дано врач. Пётр Викторович ужа Дэбесысь больницаын. Со хирург, усто операциос лэсьтэ. Со сяна, П. В. Осотов – та эмъяськонниысь валтӥсь врач. Трос аръёс ӵоже со кивалтэ ини больницаен.

Рим выж (нем. Römerbrücke) — Германиысь тужгес вашкалаез выж. Интыяське Трир карын, Мозель шур вамен. 1986-тӥ арын пыртэмын ЮНЕСКО-лэн списоказ.

Нервилия (лат. Nervilia) – Орхидной будосъёс (Orchidaceae) семьяысь Азилэн, Океанилэн но Лымшор Африкалэн сяськаё будос. Дуннеын тодмо ог 65 пӧртэм.
Улӥсьёслэн лыдзы - 1 000 298 мурт. Национальностья ке учконо, тросэз улӥсьёс - 82,6 % - немецъёс, мукетъёсыз - палэнысь лыктэмъёс. Тужгес бадӟым диаспораос турецкой (6,6 %), итальян (2%) но азьвыл Югославиысь (1,56 %) но СНГ кунъёсысь (0,97 %) калыкъёс. Огъя 150 пала национальностьёс.

Можгалэн историез кутске 1835 аре: соку Алабгоысь купец Фёдор Чернов Сюга шур дурын кылдытӥз Сюгиысь пияла поттон заводэз. Со завод бордын кылдӥз Сюгинской нимо посёлок. 1924 аре посёлоклы выль ним сётэмын вал — Красной, собере 1929 аре Красной посёлок каре пӧрмытэмын вал но выль нимзэ басьтӥз — Можга. Та ним Можга карлы матын сылӥсь Можга черкогуртлэн нимызлэсь басьтэмын вал.

Со вие ик Василий Михайлович шаерысьтымы пӧртэм газетъёсын-журналъёсын печатлаз аслэсьтыз кылбуръёссэ, рецензиоссэ. Нош 1973-тӥ арын вордӥськиз нырысетӥ книгаез — «Нити времён». 1976-тӥ арын югыт дуннее потӥз «Выжыосы» книгаез, 1980-тӥ арын — «Шунды но гудыри» книгаез. Со арын ик Ванюшев дася «Расцвет и сближение» монографизэ, 1987-тӥ арын — «Вершины корнями сильны» монографизэ. 1982-тӥ арын лыдӟисьёс кие вуиз «Вить чиньы - одӥг кикур» книгаез. Ванюшевлэн творчествояз бадӟым инты басьто нылпи, вордӥськем шаердэ яратон, эшъяськон темаос. Со быгатыса уже кутэ пӧртэм инкуазь образъёсты. Та юн шӧдӥське 1985-тӥ арын потэм «Колосок, задевший небо» кылбур бичетаз но.

Али кылбурчилы сӥзем музейёс вань, валтӥсез интыяське Мускоысь Сретенка урамын, озьы ик Владимир улосысь Алексанровын, Башкортостанын, Елабугаын но мукет интыосын.

Культура удыс огсыр азинске. Пиналъёслы мур тодон-валан сётон понна черкогуртын усьтэмын гимназия, шор ёзо школа. Кибашлы нылпиослэсь быгатонлыксэс волятон понна 20 ар талэсь азьло — 1989-тӥ арын — кылдытэмын «Пурга кизилиос» центр. Черкогуртын ӟеч радъямын калыклэсь тазалыксэ утён но эмъян. Удмурт Республикалэн президентэз Александр Волков юрттэмъя Пичи Пурга селоын 2002-тӥ арын усьтӥськиз валтӥсь больницалэн улыно-вылыно юртэз. Со сяна, ӝутэмын нуны витись кышномуртъёслы чаклам выль юрт.

1901 — Андрей Андреевич Власов, совето ожгарчи, коллаборационист, Быдӟым Атыкай ожын Ӟуч мозмытӥсь армиен (РОА) кивалтӥз Куинетӥ рейх понна ожмаськыса.

Солэн йылыз — Якшур-Бӧдья ёросысь Куаверка урочищеын интыяськем ошмес. Шур бызе Якшур-Бӧдья ёрослэн, Шаркан ёрослэн но Вотка ёрослэн музъемъёстӥзы. Усе Сива шуре. Кузьдалаез — 66 иськем.

Генрих Ксенофонтович Перевощиков вордскиз 1937-тӥ арын 14-тӥ куарусёнэ Эгра ёросысь Верх-Нязь гуртын. Чутырь черкогуртысь сизьым классъем школаез йылпумъяса, Ижкарысь индустриальной техникуме пырыны малпаз. Но пыриз Якшур-Бӧдья педучилищее, собере Дэбес педучилищее выжиз, сое Генрих Перевощиков 1954-тӥ арын йылпумъяз. Нош 1960-тӥ арын быдтӥз Удмурт пединститутысь история но филология факультетэз. Кышнояськиз Мокрушина Роза Васильевна вылын (одиг пиез но кык нылыз). 1958-тӥ арысен Удмурт радиоын ужаз. 1960-тӥ арын поттӥз пиналъёслы книга «Тӧдьы гырлы». Собере потӥзы граждан-публицистической пуштросо очеркъёсын книгаос «Кыдазы егитъёс» но «Куашетӥз сильтӧл».
Катьырнакар (1924-тӥ арысен 1991-тӥ арозь – Свердловск) – Свердлов улослэн шоркарез. Улӥсь калыклэн лыдызъя Россиысь ньылетӥ кар луэ (Муско, Санкт-Петербург но Новосибирск бере). Транссибирской магистральлэн транспортно-логистической ёзэз луэ.

2005-тӥ арын журнал бордын кылдӥз ПЕН-клуб. Солэн ёзчиосыз луизы Удмуртиысь дано адямиос: профессоръёс Владимир Владыкин, Татьяна Владыкина, Удмурт Республикалэн гимнэзлы кылъёссэ гожтӥсь Алексей Шепталин, Анатолий Ишмуратов, профессор Юрий Перевощиков, суредасьёс Пётр Ёлкин но Василий Морозов, Сергей Орлов, режиссёръёс Лев Вахитов, Василий Ушаков, мукет егит учёнойёс, гожъясьёс, журналистъёс.

42,5 % улӥсьёс Рим-католик черке ветло. 16 % асьсэды протестант-евангелист шуо, мукетъёсыз - атеистъёс яке мусульманъёс. Озьы ик вань 2 православной но 3 еврей общинаос: Jüdische Gemeinde Köln, Synagogen Gemeinde Köln, Jüdische Liberale Gemeinde «Gescher la massoret».

Петербургетӥ ӝог вӧлмем эпиграммаосызлы, эрико кылбуръёсызлы луыса, 1820-тӥ арын ик Пушкинэз ссылкае келяло. 4 ар ӵоже со пӧртэм каръёсы вуылӥз: Екатеринославе, Кишинёве, Одессае. Со ссылкаын дыръяз дано гожъяськись кылдытэ «Кавказский пленник», «Бахчисарайский фонтан», «Братья разбойники» романъёссэ, нош 1823-тӥ арын «Евгений Онегин» кылбурен романэз борды басьтӥське.

Митрополи́т Никола́й (паспортэзъя Николай Яковлевич Шкрумко; 22 куартолэзе 1927 - 3 инвожое 2015) – Ӟуч Православной Черклэн епископез, 1993-тӥ арысен Ижысь но Удмуртиысь архиепископ (2007-тӥ арысен митрополит).

Абиу (лат. Pouteria caimito) — Sapotaceae семьяысь Лымшор Америкалэн (Перу, Эквадор, Бразилия, Колумбия, Венесуэла но Тринидада) эмъюм емышо писпу.

1954-тӥ арын Можгаын нырысьсэ пуктэмын вал 2 этажъем улон корка. 1969-тӥ арын карлэн городлэн кылдӥзы ёросъёсыз - лымшор но уйпал. Соку ик пуктӥзы кунокуа гостиница, вузкаронниос магазинъёс.

Дмитрий Анатольевич Медведев (ӟуч. Медведев, Дмитрий Анатольевич яке Медвед)(14 куарусёнэ 1965 Санкт-Петербург) — Россия федерацияысь куиньэтӥ президент.

Кыӵе ужпумъёс сыло удмурт интернетлэн азинскемез азьын? Мар вылез вань та удысын? Со сярысь маде Елена Никитина «Кунлы быдэ — эш» нимо статьяын Удмурт дуннелэн 11-тӥ ноябре потэм номераз.

Кефалинияись ньыв (лат. Abies cephalonica) – Pinaceae семьяысь Грецияын (Кефалиния) будӥсь ньылпу. Ӝуждалаез ог 25-35 м, модослэн диаметрез 1 м.

İqaluktuuttiaq (англи кылын Cambridge subdialect). Нунавутлэн Iqaluktuuttiaq (ᐃᖃᓗᒃᑑᑦᑎᐊᖅ, Cambridge Bay) карын. Калыкъёсыз: Ekaluktomiut, Kiglinirmiut

Инвожо — удмурт кылын егитъёслы сӥзем Удмуртиын потӥсь журнал. Со висъяське аслаз туала луэменыз, удмуртъёсыз вань дуннелы возьматыны, огъя дунне культурае пыртыны тыршеменыз. Потэ удмурт но ӟуч кылын. Кылдӥз 1990 арын. Со дырысен журнал ортчиз кузь сюресэз, вошъяз вылтуссэ, пуштроссэ.

«Роберт Бош» нимо фонд (нем. Die Robert-Bosch-Stiftung, Robert Bosch Stiftung GmbH, вакчиятыса: RBSG) ужбергатонэн герӟаськем фондъёс пӧлын Германиын одӥгез бадӟымез луэ. Кылдэмын со 1964-тӥ арын Роберт Бош (1861–1942) ужбергатӥсьлэн завещанияз кельтэм косонэзъя.
1974 аре йылпумъяз Куйбышевысь инженерияя но лэсьтӥськонъя институтэз (специальностез — «Промышленностьын но огшоры улонын лэсьтӥськон»), 1995 аре – Россия Федерацилэн Правительствоез бордысь Калык возёсъя академиез. Кун кивалтонъя магистр луэ.

Герд лыдӟонъёс — Кузебай Герд улонзэ но творчествозэ эскеронлы сӥзем ужрад. Берпуметӥ аръёсын ужрад дыръя ортчем ар понна К. Герд нимо премилэн лауреатъёсыз яло.

1922 арын семинариез (со дыре педагогической курсъёсты) кулэ луиз выжтыны Удмурт автономилэн улосвылаз. Озьыен, 1922 арын Можга черкогуртын кылдэ выль средне специальной дышетсконни – Можгинской вотской педагогической техникум.

Дмитрий Геннадьевич Антонов — удмурт дизайнер (графикая дизайн, веб-дизайн). Вордӥськемын Алнаш ёросысь Кузьымгуртын 9-тӥ толшоре 1986-тӥ арын. Али ужа «Инвожо» журналын верстальщик, дизайнер но веб-мастер луыса.

Вордӥськиз 9-тӥ гудырикошконэ 1923-тӥ арын Алнаш ёросысь Ӟатча черкогуртын. 1938-тӥ арын тодон-валанзэ муромытыны пыриз Можгаысь педтехникуме. Но висеменыз сэрен дышетсконзэ йылозяз-пумозяз вуттыны ӧз быгаты. Нырысь ужаз гуртысьтыз колхозын, бӧрысь Сарапулысь кирпич поттонъя заводын, Ува — Кильмезь чугун сюрес лэсьтонын. 1942—1944-тӥ аръёсы ожмаськиз Быдӟым Атыкай ожын, вал танкист, миномётчик. Данъямын Горд Кизили, II степенё Отечественной война орденъёсын, «За отвагу» медален. Ож бере дышетскиз Ярославльысь военно-политехнической училищеын. Та бӧрсьы вамыштӥз Ижысь областной партийной школае, собере — СССР-ысь Гожъяськисьёслэн Союззылэн вылӥ литературая курсъёсазы. 1974-тӥ арысен рос-прос кырмиське литература удыс борды.

Ликомормиум (лат. Lycomormium) – Орхидной будосъёс (Orchidaceae) семьяысь Шор но Лымшор Америкалэн сяськаё будос. Дуннеын тодмо ог 8 пӧртэм.

«Удмурт дунне» — Удмурт Республикаын потӥсь югдурез но политикаез возьматӥсь газет. Потэ удмурт кылын. Учредительёсыз: Удмурт Республикаысь Кун Кенеш но Правительство.

Удмурт шаерлэн аслаз кун пусъёсыз - куншетэз (флаг), кунпусэз (герб), кунгурез (гимн). Кунпусаз пусъемын: сьӧдо-гордо котырес щит вылын тӧдьы бурдо юсь. Сьӧд буёл возьматэ музъемлэсь буёлзэ но улонлэсь огсыр азинскемзэ. Горд буёл - шундылэн но улонлэн пусэз. Тӧдьы буёл возьматэ инсьӧрлэсь (космослэсь) но чылкыт сям-йылолъёслэсь пуссэс. Щит вылын пусъем юсь адямилы укша - улон кужымлэн, визьлэн, кужымлэн пусэз. Кунпуслэн кылдытӥсэз (авторез) Юрий Лобанов.

Генна́дий Никола́евич Бу́рдов — Удмуртиысь ветеринар, кун удысын ужась, наука удысын ужась. РАЕ-ысь профессор, ветеринар наукаосъя доктор. «Заслуженный ветеринарный врач РФ» дано нимзэ нуллэ.

Газетлэн нырысетӥ номерез потӥз 1917-тӥ арын 7-тӥ сентябре "Известия Ижевского совета рабочих, солдатских и крестьянских депутатов" нимын. Газетлэн кылдытӥсез но нырысетӥ редакторез В. А. Матвеев. Бӧрысь 1918-тӥ арын августэ Ижын но Воткаын ӝутӥськем вожвылъяськон дыръя газет выжиз Сарапулэ. Татын со "Борьба" нимын потыны кутскиз. Озьы ке но революцилэн комитетэз изданиез берыктӥз Иже, татын 1918-тӥ арын 4-тӥ декабре со "Ижевская правда" нимын потыны ӧдъяз. Соку редактор луиз Азинлэн дивизиысьтыз комиссар, Петроградысь журналист Д. Ф. Зорин.
Тянь-Шаньысь кыз яке Шренк кыз (лат. Picea schrenkiana) – Pinaceae семьяысь Шор Азиын (Тянь-Шань) будӥсь кыз. Ӝуждалаез ог 40–50 м, модослэн диаметрез 1–2 м.

«Удмурт дунне» - шаерысьтымы валтӥсез удмурт газет. Журналистъёс арлы быдэ вормыло творческой конкурсъёсын. 2006-тӥ арын коллективлы сётэмын Трокай Борисовлэн премиез. 2004-тӥ арын шаерамы ортчизы «Удмурт дунне» газетлэн призэз понна куасэн бызьылонъя 50-тӥ ӵошатсконъёс. (Ортчыло 1952-тӥ арысен).

Муско метроын 200 станция. 195 интыяськемын Мусколэн территорияз, 1 — быдэсак Муско улосын, 2 интыяськемын регионлэн кунгожазы но 1 — Выль Москвалэн территорияз. Тросэз станциос нимзэс вошъязы, кудъёсыз — кӧня ке пол. Тросэз станциос — музъем улысь, 12 станция гинэ музъем вылысь, но 5 — музъем вылысь (эстакадаос но мостъёс вылын).

Шандор Чуч (венг. Csúcs Sándor) — венгер кылчи. Пермь кылёсъя специалист, кылтодосъя доктор (2001), профессор. Вордскиз 1943-тӥ аре 7-тӥ оштолэзе Сегед карын.

Гуртлэн кылдэмез сярысь ымысь ыме, пельысь пеле верало. Соин котькуд гуртын улӥсь адями веран быгатоз, кызьы со кылдэм. Вуж Ципья гуртысь кӧня ке семья пегӟыса, шур дуре сьӧд нюлэс пушкы интыяськем. Отысен ик кутске Тагашурлэн историез. Шур дурын трос туг (хмель) будэмен, шурез Тугошур нималлям, гуртлы солы тупась ним сётӥллям.

Кышетъёс сяна, нылкышноослэн манлай* йыркерттонзы но вылэм. Со пеймыт буё басмалэсь яке дэралэсь лэсьтэм маке, пумъёсаз калъёс вурӟемын. Улысь дуртӥз кык чур векчи азвесь коньдон бырттылэмын, вылыз ӧжытак шымыртэмын. Манлаез дӥсяло вал "дьырсикузя" нимаськись йырси чеберъяськонзы вылтӥ, собере кышет (диал.: ӟалык) кертто. Дьырсикузя чеберъян нылкышнолэн тыбыртӥз камзол вылтӥз ваське. Малпан кылдэ, ӵапак та манлай йыркерттэтлы ышыны юрттӥз шуыса.

2007-тӥ арын 24-тӥ шуркынмонэ Кияса ёросысь Первомай черкогуртын пусъемын дипломен удмурт культураез чакламзы, утемзы но азинтэмзы понна но ёросын ортчем «Хоровод дружбы» фестивале мыло-кыдо пыриськемзы понна, кудӥз сӥземын вал Удмуртилэн Россие пыремез дырысен 450 ар тырмонлы.

1998-тӥ арысен Дышетон удысысь йӧскалык ужпумъёсты тодон-эскеронъя институтын старший научной сотрудник луыса ужа. Надежда Прохоровна "Ӟеч-а, бур-а, удмурт кыл!" учебно-методической комплектлэн авторез луэ. Ужъёсаз ӟучомем нылпиослы удмурт кылэз дышетон ужпумез эскере.

Балян яке Кыр коӵыш (латин кылын Lynx lynx), лулосъёслэн сьось лёгетысьтызы кочыш динь выжыысь йол нонись пöйшур. Мугорызлэн кузьдалаез 110 см-озь, секталаез 30 кг-озь. Быжыз туж вакчи, мырк. Пель йылъёсаз кузь сьод гонъёсыз вань.

Кузьма Фёдорович Бисеров (1923-1943)– Вордӥськемын Кез ёросысь Шляшор гуртын. 1942-тӥ арын ачиз мылкыд карыса кoшкиз фрoнтэ. 1943-тӥ арын oжын быриз. Ватэмын Курск областьысь Нижняя Смородина черкогуртын.

Брест крепость пуктыны кутскемын 1836-тӥ арын Карл Иванович Опперман топографлэн но инженерлэн проектэзъя. Йылпумъямын 1842-тӥ арын. Крепостьлэн вал цитаделез (валтӥсь укрепление) но сое утись куинь укреплениосыз. Огъя площадез вал 4 км², копакыз кыстӥськиз 6,4 иськеме. Цитадельлэн борддоръёсызлэн пасьталаез вал 2 метр, цитадель пушкын интыяськизы 12 сюрс муртлы дасям 500 казематъёс.
2009-тӥ арын ортчытэм лыдъян-чотанъя, Гродно улосын улэ 1 072 000 мурт, соос пӧлысь: 740 сюрс (69,03 %) — каръёсын, 332 сюрс (30,97 %) — гуртъёсын но черкогуртъёсын.

Порта Нигра (лат. Porta Nigra — «сьӧд капка») — быдэс дуннеысь тужгес бадӟым но вашкала дырысен умой возиськем капка, пыртэмын ЮНЕСКО-лэн списоказ. Трир городлэн символэз.

Вятские Поляны — Киров улосысь кар (1942 арысен), Вятские Поляны ёрослэн центрез. Горький чугун сюреслэн станциез Кузон — Свердловск линиын. Интыяськемын Ватка шурлэн бурпал ярдураз. Улӥсьёс — 34 965 адями (2013 ар).

Силезия воеводствоын 17 повъят но 19 повъят эрикрадо кар вань. Повъятъёсын 167 гмина вань: 49 кар гмина, 22 кар-гурт гмина но 96 гурт гмина.

«Неофо́лк» – Удмурт кун университетлэн удмурт филологияя факультетэз бордын ужась дӥськут дизайнъя студия. Со усьтӥськиз 2003 аре, кивалтӥсез – Любовь Розенфельд. Cтудие вeтлӥcьёс трикотаж дӥськут кертто-куо но сое чеберман арбериос лэсьто-бичало.

Зелё́на Гу́ра (пол. Zielona Góra [ʑe'lɔna 'gura], нем. Grünberg in Schlesien, лат. Thalloris, Prasia Elysiorum, Чех кылын Zelená Hora) — Польшаысь кар, Любуш воеводстволэн одӥгез шоркарез (мукетыз шоркарез - Гожув Велькопольски), сеймиклэн (пол. sejmik) но сеймик тӧролэн (пол. marszałek sejmiku) резиденциез. Со интыяськемын Польшалэн ӝытшор люкетаз, Одра шур дурын.

Уйпал — шунды пуксён пал Территориез штатын (Инувиалуктун [= Сиглитун диалект] но Инуиннактун "кылъёс") но Нунавутын (Инуиннактун "кыл") со кыл — официальной кыл.

Храм пуктэмын вал 320-тӥ аръёсы Константин император косэмъя, лэсьтӥськон ужъёсыз Трирысь епископ Максимин эскериз. Черклэн быдӟалаез (112,5 м х 41 м) Трирын туннэ нуналлы но вань черкъёс пӧлын тужгес бадӟымез. 882-тӥ арын норманнъёс солэсь юртсэ куашкатӥллям, но собор выльысь ӝутэмын вал, роман стилья. Ваньмыз пуктӥськон-выльдон ужъёс йылпумъяськизы 1196-тӥ арын.

Паймымон: ог ар но ӝыны талэсь азьвыл Россиысь утёнъя министрество оскытэ вал, кирза сапег но соин люконтэм герӟаськем бинялтон асьме ожгарчиослы ваньмызлэсь ярамонгес пыдкутчан луэ шуыса, соин ик солэсь палэнскемлэн толыкез ӧвӧл, пе. Ботинкаосын ӵошатоно ке, бинялтонэн сапег трослы умойгес потэ, пе: ботинкаосын нуллоно пыдвыл туж ӝог наштаське, соосты яке ӵемысь воштоно, яке ялан миськоно луэ, пыдвыл ӝоггес пась луэ но. Нош бинялтон та ласянь аслэсьтыз кузёзэ ӧжытгес «курадӟытэ»: нуллонын но со юнгес, гигиена ласянь но оптимальнойгес луэ.

Калифорниысь пужым яке Жеффрей пужым / Джеффри пужым (лат. Pinus jeffreyi) – Pinaceae семьяысь Америкалэн Огазеяськем Штатъёсаз (Калифорния штатын) но Мексикаын (Улын Калифорния штатын) будӥсь пужым. Ӝуждалаез ог 25–40 м, модослэн диаметрез 60—120 см.

Гималай ньылпу (лат. Abies pindrow) – Pinaceae семьяысь шунды пуксён пал Гималайын (Афганистан, Пакистан, Индия но Непалын будӥсь ньылпу. Ӝуждалаез ог 40-60 м, модослэн диаметрез 2-2.5 м.

Лымшор Судан яке Лымшор Судан Республика (англ. South Sudan, араб кылын جنوب السودان‎‎ ‎‎‎‎ ) — шунды ӝужан пал Африкаысь кун. Калык мылкыдъюанэз ортчемез бере, 2011-тӥ арлэн толшораз Лымшор Судан асэрико кун ялэмын вал. Талэсь азьло 1956 арысен 2011 арозь Лымшор Судан Судан кунлэн люкетэз вал.
Грах (Грак) - Удмуртиысь черкогурт. Грах ёрослэн шорсюлмыз. Кизнер чугун сюрес станциозь - 41 иськем. Ижозь 164 иськем. Черкогуртын ог 3, 5 сюрс пала улӥсез. Татын артэ уло удмуртъёс, ӟучъёс, бигеръёс, крашинъёс, поръёс но чувашъёс.

Асьме доры вуэм Америкаысь. Фасоль трос пӧртэм луэ: вож пуртэсэн сиён фасоль, куак кадь будӥсь модосо но мукет. Сиё сое пӧраса но, кожаз но.

Право вань — поведенилэн кунэн юнматэм одно ик правилоосыз. Кун, политической власть выллем, правоез уже кутыса юнматэ мер кусыпъёслэсь сётэм радзэс, тазьы ик кун механизмлэсь структуразэ но ужанрадзэ.

Мейрацилим (лат. Meiracyllium) – Орхидной будосъёс (Orchidaceae) семьяысь Америкалэн (Мексика, Гватемала но Сальвадор) сяськаё будос. Дуннеын тодмо ог 2 яке 3 пӧртэм.

1881-тӥ арын В. Короленко ыстэмын вал Сибире, Якутия котыре. Куать ар ссылкаын улэмез писательлэсь улон шоры учконзэ юнматӥз, вуоно произведениосызлы инъет кылдытӥз.

Эпибластус (лат. Epiblastus) – Орхидной будосъёс (Orchidaceae) семьяысь Выль Гвинеялэн но Филиппинъёслэн сяськаё будос. Дуннеын тодмо ог 22 пӧртэм.

Та дано кышномурт вордӥськиз 1942-тӥ арын 29-тӥ оштолэзе (апреле) Вотка ёросысь Степаново (Логачи) гуртын. Аслэсьтыз нырысетӥ куассэ Галина Алексеевна ас киосыныз лэсьтӥз. Дасяз со сое пипулэсь, но куасъёсыз кемалы уг чидало вал, соин ик выльёссэ дасяно луылӥз. Нырысетӥ ӵошатсконаз шедиз малпамтэ шорысь. Отын бызьылыны кулэ вал солэн Лида сузэрез. Но со отчы пыриськыны ӧз быгаты, бызьылыны куриз Галя сузэрзэ. Галина Алексеевна солы юрттӥз, сузэрез понна куасэн бызьылӥз но гуртаз дыртӥз — отын угось сое витё вал кысконо скалъёсыз. Ӝоген со Лида сузэрезлэсь телеграммазэ басьтӥз: «Лыкты Ижкаре!» Ӵошатсконын Галина кыкетӥ инты басьтэм, сое бадӟым спортлы дасяны кутскизы. Со дырысен Галина Кулакова рос-прос басьтӥськиз спорт — куасэн бызьылон — борды.

Джанкой (укр. Джанкой, крым бигер Canköy, Джанкой) — Крымлэн уйпалаз интыяськем кар. Джанкой ёрослэн административной центрез, нош ёрослэн территорияз уг пыры. Интыяськемын Симферополь шоркарлэсь 93 километрлы палэнын. Чугун сюрес станция Харьков — Севастополь но Херсон — Керчь сюресъёс вожын.

Ли́да (бел. Ліда, лит. Lyda, пол. Lida) — Белоруссилэн шундыпуксён палысьтыз кар. Гродно улосысь бадӟым промышленной центр, Лида ёрослэн шоркарез.

Коллективысь мӧйыослы 70-80 арес. Брангуртысь песянайёсты котькытын шуныт пумитало, куное ӧтчало. Трос пол соос кунгож сьӧры потазы ини. 2009-тӥ арын брангуртъёс пусйизы коллективзы кылдэм дырысен 40 ар тырмонэз.

Nightwish (Найтвиш) — Финляндиысь тодмо метал-огин. Шудо Пауэр-метал но Симфоник-метал стильёсын. Крезьгуръя карьеразы Китээ карын 1996-тӥ арын кутскиз. Огинын шудо: Марко Хиетала, Туомас Холопайнен, Юкка Невалайнен, Эмппу Вуоринен но Тарья Турунен. Nightwish англи но финн кылъёсын кырӟало.

Ватка (ӟуч сямен Вя́тка, улыг пал пор сямен Виче, выр пал пор сямен Вичӹ, бигер сямен Нократ) — шур Россиын: бызе Удмуртилэн, Киров улослэн но Татарилэн музъем вылтӥзы. Усе Кам шуре.

Пафиопедилум ( лат. Paphiopedilum ) — Орхидной будосъёс (Orchidaceae) семьяысь Азилэн но Океанилэн сяськаё будос. Дуннеын тодмо ог 80 пӧртэм.
Намык Кемаль (тур. Namık Kemal; 21-тӥ толсуре 1840-тӥ арын, Текирдаг — 2-тӥ толсуре 1888-тӥ арын, Хиос) — турок кылбурчи, газетчи, прозаик но берыктӥсь.

Вордскемын Алнаш ёросысь Азамат гуртын 1953 арын 29 толшоре. Шор-ёзо дышетсконзэ басьтӥз Можгалан, отын ик дышетскиз крезьгуръя школаын. Йылпумъяз Ижысь крезьгуръя училищеез но Казаньысь консерваториез. 1987–1990 аръёсы таланто пиналъёслэн школа-интернатазы директор луыса ужаз.

Василий Михайлович Михайлов (23-тӥ пӧсьтолэзь 1923, Выль Монья, Пичи Пурга ёрос, Удмурт АССР, — 5-тӥ южтолэзь 2015, Ижевск, Россия) — совето удмурт кун но мер ужась, кылбурчи, журналист но публицист.

Татарстан Россиялэн шораз интыяськемын, Шунды ӝужан пал Европаысь равнинаын, Волга-Урал регионын, Кама но Волга шуре итӥськон интыын. Шоркарез Мусколэсь 797 иськемын палэнын сылэ. Татарстан уйпалысен лымшор пала 290 искемлы кыстиське, шунды пуксён паласен шунды ӝужанозь ик 460 иськем кыстӥске.

Vogul népköltési gyűjtemény. köt I-IV., Budapest, 1892, 1892, 1893, 1896. (A jegyzeteket tartalmazó 2. kötetek megjelenési évei: 1902, 1910, 1952, 1963 &ndash ; az utóbbi kettőt Kálmán Béla rendezte sajtó alá; a II. részhez egy 3. kötet is megjelent 1921-ben.)

Коми кыл удмурт кыллы матын ке но, удмуртъёслы со валантэм. Удмурт кылэн ӵошатыса, коми кылын туж трос ӟуч асэстэмъёс, озьы ик, синтаксисаз но ӟуч кыллэн влияниез туж зол шӧдӥське. Коми фонетикаын вань трос архаика тодметъёс.

Тодон ласянь тунсыкъяськиз Удмуртиысь нылпиослэн тазалыкенызы. Кылдытӥз аслэсьтыз педиатр школазэ, кытын солэн кивалтэмез улсын нылпиослэн шокан ёзъёслэсь висёнъёссэ, рахит висёнэз эмъян но профилактика юанъёс эскерисько.

Лаагна (эст. Laagna) — Таллинн карысь Ласнамяэ ёросысь микрорайон. Совето вакытэ со Ласнамяэлэн 3-тӥ но 4-тӥ микрорайонъёсыз вал. Татын улэ 24 251 адями (2014).

Ӵапак та вакытэ — 1902-тӥ арын — заводэ вуылэ дано гожъясьчи писатель А. Н. Толстой. С. А. Шишков — та гожъяськисьлэн ӵыжы-выжыез — тодматэ Толстоез заводлэн ужан ӧреныз. Ӟеч продукциенызы можгаос вуз карылӥзы Алабгоын, Сызраньын, Самараын, Чистопольын.

Австрия Элькун– Европаысь кун. Австриын улӥсьёслэн лыдзы – 8 772 865 адями (2017), музъемезлэн быдӟалаез – 83 879 км². Австрилэн шоркарез – Вена.

Аспӧртэмлыко луэ вӧсь дӥськутсы. Дэремзы но шортдэремзэ вуро тӧдьы дэралэсь. Азьпалыз одӥг курлэсь вуремын, сӧзыез пырак вандэмын, берыз куско, куасалтӥськись пичи сиресо. Огшоры дыръя пиосмурт куэм ке пунэм сюбег кускерттон нуллэ ке вал, вӧсяськонэ паськыт куэм кускерттон (путо*) керттэ ини. Путоез кышнояськем пиосмурт гинэ нуллыны быгатэ вылэм. Нылмурт, бызьыны дасяськыкуз, вуоно кузпалызлы одно ик путо куылэм. Ужаны дӥсяськукыз, воргорон кусказ кулэсь лэсьтэм паськыт е думылэм, бордаз тӥр поныны конгыри тупатэмын луэ вылэм.
Нырысьсэ «Арня ӵукна» эфире потӥз 3 мартэ 1955 аре. Радиожурнал кылдытэмын вал со вакытэ Удмурт радиоын ужась кылбурчилэн Гай Сабитовлэн кичӧлтэмезъя. Со ачиз ик луиз та радиожурналлэн нырысетӥ нуисез но сое кызь ар ӵоже нуиз, соин ик «Арня ӵукна» радиожурналлэн нимыз люконтэм герӟаськемын Гай Сабитовлэн нимыныз. Озьы ик, «Арня ӵукнаез» пӧртэм вакытъёсы нуэм мукет журналистъёс но туж нимо-дано луо: Милитина Гаврилова (Решитько), Ольга Ведрова, Анастасия Гребина. «Арня ӵукналэн» нырысетӥ режиссёрез вал Борис Саушкин, собере – Анатолий Митрофанов но Леонид Гусев.

Минск (белорус кылын Мінск) — Белоруссилэн шоркарез, Минск улослэн но ёрослэн административной центрез. Кар Минск ёросэ уг пыры, малы ке шуоно нимаз административно-территориальной единица луэ. Пусъемын Город-герой нимын. Минскын интыяське СНГ-лэн штаб-квартираез. Европаысь каръёс пӧлын улӥсьёслэн лыдзыя со 10-тӥ интыын, нош ЕАЭС-ын - 3-тӥ. Быдӟалаез 348,84 квадрат иськем, улӥсьёсыз - 1 941 сюрс мурт (2015-тӥ ар кутсконлы).

Коми кыл — коми-пермяк кылэн ӵош ик удмурт кыллы уката матын луись кыл. Финн-угор кылъёслэн пермь группаязы пыре (удмурт но коми-пермяк кылъёсын). Азьвыл сое «коми-зырян кыл» шуылӥзы (куддыръя али но со ним уже кутӥське, коми-пермяк кылэн сурантэм вылысь).

Удмурт кыллы уката ик матын луо коми-зырян кыл но коми-пермяк кыл. Озьы ке но, удмуртъёс но комиос ог-огзэс валаны уг быгато, оло нош валало туж шуген. Мукет ӵыжы-выжы кылъёс — пор, эрзя, мокша, финн, эстон но со выллем — удмуртлы воксё валантэм.

1930-тӥ аръёсы куанер улыса, 1939-тӥ арын Цветаева СССР-е берытске. Нылзэ но кузпалзэ пытсэт сьӧры пукто, 1941-тӥ арын картсэ ыбо. Нылзэ реабилитировать каро 15 ар ортчыса гинэ. 1941-тӥ арын 31-тӥ августэ Марина Цветаева Елабугаын ачиз ассэ быдтэ.

Генрих Ксенофонтович Перевощиков — тодмо удмурт гожъяськись, Россиысь гожъяськисьёслэн огазеяськонзылэн ёзчиез, Удмурт Элькунысь калык писатель.

Писэйтурын (латин кылын Valeriana officinalis) – бездыт-тӧдьы сяськаё эмъюм турын. Яратэ нюр интыосты, пумиське Чупчи шур котырын. Юрттэ пӧртэм висёнъёсты эмъяны. Коӵышъёс та турынлэсь зынзэ ярато.

2011 арын толсуре пиез — Игорь Лебедев госдумалэн куатетӥ ӧтчамезлэн тӧроезлэн воштӥсез луыса быръемын вал. Владимир Вольфович нош ЛДПР партилэн кивалтӥсез луиз.

Солэн бускельёсыз — Ливия, Судан, Израиль но Палестина. Территориезлэн быдӟалаез — 1 001 450 км². Египетын ог 88 миллион адями улэ. Шоркарез — Каир.

Домен лэземын вал 7-тӥ толсуре 2005-тӥ арын. Регистрациез усьтӥськиз 7-тӥ оштолэзе 2006-тӥ арын. Нырысь час ӵоже ог 300 сюрс заявка сётэмын вал.

Музейлэн коллекциез бадӟым, отын возисько 6000-лэсь уно шудонъёс но мунёос. Соос ваньзы йӧскалык эстон стилья люкамын. Возьматэмын чеберлыко мунёос, пӧртэм кунъёсысь кузьымъёс-сувениръёс, озьы ик финн-угор шудонъёс.

Алексей Семенович Егоров (1930-1984) - дышетӥсь, шаерчи. Кeма ужаз Безменшур школаын. Берлo аръёсы «Новая жизнь» Кизнер ёрос газетлэн вaлтӥсь редактoрез луыса тыршиз.
Розита Андриановна Анкудинова — дирижёр, УАССР-ысь искусство удысысь дано ужась (1960), Россия Федерациысь культура удысысь дано ужась (1997), Удмуртиысь комсомоллэн премиезлэн лауреатэз (1984) - вордӥськиз Ижын 25-тӥ апреле 1926-тӥ арын, кулӥз отын ик 2-тӥ августэ 2012 аре.

Таджикистан – Азиысь кун. Солэн бускельёсыз: Афганистан, Китай, Киргизия но Узбекистан. Таджикистанын улӥсьёслэн лыдзы – 6 863 752 адями (2003), музъемезлэн быдӟалаез – 143 100 км². Таджикистанлэн шоркарез – Душанбе.

Черкогурт интыяське Сьӧд зарезьлэн ярдураз, карлэн центрезлэсь 6 иськемын. Мысхако мыс интыяське черкогуртлэсь 1 иськемлы палэнын. Вулэн гужем шоро-куспо температураез +20 °C, толалтэ +6 °C. Гужем пӧсь, шор температура +28 °C. Толалтэ шор температура +3 °C.

Уралысь, Екатеринбургысь но Уфалейско-Кыштымской РСДРП-лэн улосвыл организациосаз революци понна ужамез понна 1907-тӥ арысен Енисейской губерние ссылкае келямын вал. Отысь пегаса, нош ик ссылкае келямын.

Бадӟым Сибы (яке Сибы) — Можга ёросысь удмурт гурт, «Бадӟым Сибы» быдтэм муниципал кылдытэтлэн азьвыл шорсюлмыз. 2016-тӥ арысен Можга гурт поселение пыре.

Буранов, Георгий Фёдорович – 1970-тӥ арын куасэн бызьылонъя ӵошатсконын дуннеысь чемпион луиз. Берлогес Финляндиын, Япониын, Италиын ортчись ӵошатсконъёсын пьедесталлэн вылӥ тубатаз сылӥз, зарни медальёс утылӥз. Али ужа Вотка ёрос администрациын.

Pinus rigida (лат. Pinus rigida) – Pinaceae семьяысь шунды пуксён пал Америкалэн Огазеяськем Штатъёсаз будӥсь пужым. Ӝуждалаез ог 6–30 м, модослэн диаметрез 0,9 м.

Вениами́н Никоно́рович (яке Никанорович ) И́вшин — удмурт гожъясь (кылбурчи), книга поттон удысын ужась, журналист. Россиысь (1998) но Удмуртиысь (1994) культура удысын дано ужась, 1984 арысен Россиысь писательёслэн союзазы пыре, Удмурт Республикалэн Кун премиезлэн лауреатэз.

Яр — Удмуртиысь посёлок (1938-тӥ арысен 2010-тӥ арозь — кар типъем посёлок), Яр ёрослэн шорсюлмыз, интыяськемын Удмурт Республикалэн уйпалаз, Ватка шурлэн Чупчи ӧрызлэн паллян ярдураз. Ярысен Ижозь — 225 иськем, станция Киров — Пермь чугун сюрес вылын. Ярысен Глаз карозь ӝутэмын асфальт сюрес. Улӥсез 6,9 сюрс адями. Со пӧлысь 59,6 % -эз удмуртъёс, 37,9%-эз ӟучъёс, 1%-эз бигеръёс но мукет калыкъёс 1,5 %.

Кубыз — скрипкалэн удмурт калык вариантэз. Азьвыл сое киын лэсьтыло вал, али нош фабрикаын лэсьтэм скрипкаос уже кутӥсько. Азьвыл соин шудо вал ал вылэ пуктыса.

Тaтын туж кибашлы калык улэ: Владимир Модестович Главатских туж устo гын сапегъёс лэсьтэ. Нoш Иван Иванович Жигалов паймымoн чебер нaличникъёс вaндылэ.

Бе́нӟин (пол. Będzin [ˈbɛɰ̃ʥin], нем. Bendzin — Польшаысь кар, Силезия воеводствое пыре. Со интыяськемын Польшалэн лымшор люкетаз, Ӵарна Пшемша шур дурын, Вылысь Силезия агломерациын.

Вордскемын Грах ёросысь Куюк гуртын интеллигентъёслэн семьяязы. Анаез Алевти́на Проко́пьевна — удмурт, кема аръёс школаын ӟуч кыллы дышетӥз, берлогес культурая юртэн кивалтӥз. Атаез Никола́й Миха́йлович Пара́нин — ӟуч, ужаз киномеханик луыса, собере колхозын бригадирын.

Плекоглоттис (лат. Plocoglottis) – Орхидной будосъёс (Orchidaceae) семьяысь Азилэн но Выль Гвинеялэн сяськаё будос. Дуннеын тодмо ог 51 пӧртэм.
Фаюс (лат. Phaius) – Орхидной будосъёс (Orchidaceae) семьяысь Азилэн, Австралилэн, Африкалэн но Мадагаскарлэн сяськаё будос. Дуннеын тодмо ог 20 пӧртэм.

Ирландия (ирл. Éire, англ. Ireland, скотс Airlann, лат. Hibernia) — Европаысь быдӟалая куинетӥ шормуӵ (Великобритания но Исландия бере); кык тужгес бадӟымез Британ шормуӵъёс пӧлысь ӝытпалэз. Шормуӵ кунгожен люкемын Ирландия но Огазеяськем Королевство куспын. Котыртэмын Атлантической океан вуэн. Кузьдалаез шунды пуксён палысен шунды ӝужан паллань — ог 300 иськем, уйпалысен лымшорлань — ог 450 иськем. Шормуӵлэн быдӟалаез — 84,1 сюрс км² (20-тӥ инты дуннеын).

Жаг турынъёс (латин кылын Plantae nocentes), адямилэн хозяйствояз кулэ луисьтэм, жуг-жаг будосъёс. Соос яке сегетальной, яке лудъёысь но бакчаосысь жаг турынъёс.

Немец кыл пыре кылъёслэн индоевропейской семьяязы (герман вай). Гожъяськон пыкиське латин алфавит вылэ, 3 гласной букваос: ä, ö, ü - но эсцет лигатура (ß) йылтыса.

Улӥсьёсыз — 7954 мурт (2010). Соос пӧлысь тросэз - ӟучъёс (75 %), озьы ик пӧлазы вань армянъёс, украинецъёс, бигеръёс, грекъёс, грузинъёс но мукет калыкъёс.

Кузьма Алексеевич Ложкин — тодмо удмурт режиссёр, артист, кырӟась (куараез лирич. тенор). Вордӥськемын 4-тӥ (17-тӥ) октябре 1909-тӥ арын Дэбес ёросысь Зар.-Медла гуртын.

Туннэ гимназиын тодон-валан люка ??? мурт. Со пӧлысь ??? процентэз тодэ но вераське удмурт кылын. Со сяна, татчы мыло-кыдо лыкто гуртысь нылпиос. Соослы гимназиын люкам тодон-валанзы юрттэ улонын асьсэды шедьтыны. Гимназиез йылпумъясь егитъёс котьку висъясько ӟеч тодон-валанъёсынызы. Соос капчиен дышетскыны пыро Удмуртиысь но Россиысь вузъёсы. Кузебай Герд нимо гимназиез пыр потэмъёс пӧлын удмурт эстрадаысь егит кырӟасьёс Эльвира Панченко но Снежана Эскандерова. Ватсаны кулэ: гимназилы дасян но дышетон уж радъяське нылпи садысен. Матысь дыре сое чаклало выжтыны школа борды.

Эскимос кылъёс яке Инуит — Юпик кылъёс — Эскимос-алеут кылъёс семьяысь Россиысь (Чукоткаысь) но Уйпал Америкаысь (Америкалэн Огазеяськем Штатъёсысьтыз, Канадаысь но Гренландиысь) кылъёс. Мукет группа алеут кылъёс. Вераськисьёсыз ог 85 000 адями. Алфавитъёсыз латиница, кириллица но инуит алфавит.

Солэн йылыз интыяськемын Ува ёросын Петропавлово черкогурт дорын. Шур бызе Ува ёрослэн но Можга ёрослэн музъемъёстӥзы. Усе Вало шуре. Кузьдалаез — 33 иськем.

Районын интыяськемын 14 школа - со пӧлысь 9-эз шор ёзо, покчи тодон-валан сётӥсь 27 номеро училище. Со сяна, вань 10 нылпи сад. Тазалыкез эмъян удысын тырше ёрос больница, гуртъёсысь 9 фельдшер-акушер пункт. Культура удысын ужа 19 клуб, 16 библиотека, искусствоосъя нылпи школа. Арлыдоослы усьтэмын юрт. Каракулино черкогуртын интыяськемын ёрослэн историезлы сӥзем музей.

Станциялэн облицовкаезлэн быдӟалаез (ваньмыз) — 795,5 сюрс м²: мраморной плиткаен — 358,5 сюрс м², гранитной плиткаен — 72,6 сюрс м², олокыӵе плиткаен — 219,9 сюрс м², мукет облицовкаен — 144,4 сюрс м².